|  |  |  |  |
| --- | --- | --- | --- |
| **ПАРАТ**  РЕСПУБЛИКА ТАТАРСТАН  НИЖНЕКАМСКИЙ  ГОРОДСКОЙ СОВЕТ  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА  ШӘҺӘР СОВЕТЫ  Төзүчеләр пр., 12 нче йорт, Түбән Кама шәһәре, 423570 |
| Тел./факс: (8555) 42-42-66. E-mail: Gorsovet.Nk@tatar.ru | | | |
| **РЕШЕНИЕ**  2020 елның 21 декабре № 31 | | **КАРАР** | |

Түбән Кама шәһәренең муниципаль махсуслаштырылган торак фондында хезмәт урыны буенча торак бирелергә мөмкин булган гражданнар категорияләре исемлеген раслау турында

Түбән Кама муниципаль районының социаль-икътисади үсеше һәм квалификацияле кадрлар җәлеп итү максатыннан, Түбән Кама шәһәр Советы

КАРАР БИРӘ:

1. Түбән Кама шәһәренең муниципаль махсуслаштырылган торак фондында хезмәт урыны буенча торак бирелергә мөмкин булган гражданнар категорияләре исемлеген расларга (кушымта).

2. Махсуслаштырылган торак фондының хезмәт урыны буенча торак бирү, Түбән Кама шәһәре башкарма комитеты боерыгы нигезендә, Түбән Кама шәһәре һәм Түбән Кама муниципаль районы җирле үзидарә органнарының структур бүлекчәләре, учреждениеләре һәм оешмалары фикерләрен исәпкә алып гамәлгә ашырыла.

3. Түбән Кама шәһәр Советының 2016 елның 16 февралендәге 8 номерлы «Түбән Кама шәһәре муниципаль махсуслаштырылган торак фондыннан торак урыннары бирү тәртибе турында һәм Түбән Кама шәһәренең муниципаль махсуслаштырылган торак фондында хезмәт урыны буенча торак бирелә торган гражданнар категорияләрен билгеләү турында нигезләмәне раслау хакында» карарын үз көчен югалткан дип танырга.

4. Әлеге карарның үтәлешен контрольдә тотуны Түбән Кама шәһәр Советының шәһәр инфраструктурасын үстерү буенча даими комиссиясенә йөкләргә.

Түбән Кама шәһәре Мэры А.Р. Метшин

Түбән Кама шәһәр Советының

2020 елның 21 декабрендәге

31 номерлы карарына

кушымта

Түбән Кама шәһәренең муниципаль махсуслаштырылган торак фондында хезмәт урыны буенча торак бирелергә мөмкин булган гражданнар категорияләре исемлеге

1. Муниципаль вазыйфаларны биләүче Түбән Кама шәһәре һәм Түбән Кама муниципаль районы муниципаль хезмәткәрләре:

- муниципаль хезмәтнең югары муниципаль вазыйфалары;

- муниципаль хезмәтнең төп муниципаль вазыйфалары;

- муниципаль хезмәтнең әйдәп баручы муниципаль вазыйфалары;

- муниципаль хезмәтнең өлкән муниципаль вазыйфалары;

- муниципаль хезмәтнең кече муниципаль вазыйфалары.

2. Түбән Кама шәһәре һәм Түбән Кама муниципаль районы муниципаль вазыйфаларын биләүче затлар.

3. Түбән Кама муниципаль учреждениеләре аларга шактый ихтыяҗ кичергән белгечлек (вазыйфалар) хезмәткәрләре, шулай ук муниципаль учреждениеләр чакыруы буенча эшкә килгән башка шәһәрләр гражданнары:

- сәламәтлек саклау;

- мәгариф;

- мәктәпкәчә белем бирү учреждениеләре;

- мәдәният;

- спорт;

- яшьләр сәясәте.

4. Россия Эчке эшләр министрлыгының Түбән Кама районы буенча идарәсе хезмәткәрләре.

5. Түбән Кама шәһәре прокуратурасы хезмәткәрләре.

6. Федераль салым хезмәтенең Татарстан Республикасы буенча Түбән Кама шәһәре идарәсе хезмәткәрләре.

7. Федераль суд приставлары хезмәтенең Татарстан Республикасы буенча Түбән Кама шәһәре идарәсе хезмәткәрләре.

8. Татарстан Республикасы Роспотребнадзор идарәсенең Түбән Кама шәһәрендәге территориаль бүлеге хезмәткәрләре.

9. «Почта России» федераль дәүләт унитар предприятиесе филиалы «Татарстан почтасы» федераль почта элемтәсе идарәсенең Түбән Кама почтамты хезмәткәрләре.

10. Түбән Кама муниципаль районының муниципаль маршрутлары буенча автомобиль транспортында даими пассажирлар һәм багаж ташуны гамәлгә ашыручы транспорт предприятиеләре хезмәткәрләре.

11. Түбән Кама шәһәренең торак-коммуналь хуҗалыгы оешмалары хезмәткәрләре, шулай ук түбәндәге белгечлекләр буенча җирле үзидарә органнары биналарына хезмәт күрсәтүче хезмәткәрләр, унитар предприятиеләр хезмәткәрләре:

- территорияне җыештыручы;

- баскыч урнашкан җирне җыештыручы;

- слесарь-сантехник;

- балта остасы;

- электрчы;

- электр, газ белән эретеп ябыштыручы;

- машина йөртүче;

- штукатур-буяучы.

12. Аларга торак урыннары бирү гамәлдәге торак законнары белән каралган гражданнар.

Түбән Кама шәһәре

Мэры урынбасары М.В. Камелина